Limpopo (Prowins)

Det Limpopo Prowins (iar Nuurd Prowins, 1995-2003, Nuurd Transvaal, 1994-1995; üüb Nuurd-Sotho: Porofense ya Limpopo) as en prowins uun de aafrikoons stoot Süüdaafrika. At prowins leit uun a nuurd faan’t lun. Det as efter de Limpopo Struum neemd. Uun a nuurd leit Simbabwe, uun a uast Mosambik, uun a süüduast det Mpumalanga Prowins, uun a süüd det Gauteng Prowins, uun a süüdwaast det Nuurdwaast an uun a nuurdwaast Botsuana. Det hee 5.404.868 lidj (2011)South Africa: Provinces and Major Urban Areas, citypopulation.de. At hoodsteed faan't prowins as Polokwane.

Geografii
De Süüdelk Kiarkreis gungt troch a nuurd faan't prowins. De Limpopo Struum maaget at grens faan't prowins mä Botsuana an Simbabwe. At prowins hee hög grat berger: a Waterberger, Strydpoortberger an Drakensberger uun a süüd an a Soutpansberger uun a nuurd. De subtroopisk nuurd as boskveld mä aafrikoons aapenbruadbuumer an uun a waast san för't miast greden.

Steeden

Dön tjiin gratst steeden uun't prowins san:
 #  Steed  Lidj (2011)South Africa: Provinces and Major Urban Areas, citypopulation.de 1  Polokwane  227.407 2  Thohoyandou  89.427 3  Mokopane  75.516 4  Bela-Bela  44.999 5  Nkowankowa  42.859 6  Musina  42.677 7  Modimolle  41.988 8  Mankweng  41.298 9  Lebowakgomo  35.089 10  Thabazimbi  28.846

Iindialing faan Ferwalting
At prowins hee fiiw distrikt-munisipaliteeten:
 Capricorn
 Mopani
 Sekhukhune
 Vhembe
 Waterberg

Befölkring
Det letst folksteeling wiar uun't juar 2011. Efter a resultooten hee't prowins 5.404.868 lidj: 2.880.732 faan a lidj san wüfhööd an 2.524.136 san karmenLimpopo: Province in South Africa, citypopulation.de.

Spriiken
mini|Ferdialing faan a Spriiken uun Limpopo (Folksteeling 2001):

Efter't folksteeling uun't juar 2001, 52,1 % faan a lidj uun't prowins snaaket Nuurd-Sotho, 22,4 % Tsonga an 15,9 % Venda, s. 16..

Histoore
At prowins wurd 1994 üüs Nuurd Transvaal Prowins grünlaanjen, üüs det nuurddial faan det Transvaal Prowins mä dialen faan a bantustanen Venda, Gazankulu an Lebowa tuplaanjen wurd.

Politiik

Det Limpopo Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat dön miast lasmaaten uun't parlament hee. A premier-minister faan't prowins sant 2013 as Stanley Mathabatha faan det African National Congress (ANC). Det ANC as sant 1994 det starkst partei uun't parlament.

Dön ual premier-ministern san: Cassel Mathale (2009-2013),  Sello Moloto (2004-2009), Catherine Mabuza (22-26 April 2004), Ngoako Ramathlodi (1994-2004).

Wiartskap
At prowins hed uun't juar 2016 en BIP faan 311.686 miljuunen Rand, wat 7,2 % faan't BIP faan Süüdaafrika asStats SA, Provincial GDP Figures.

Kwelen

Kategorie:Prowins uun Süüdaafrika